Mažoji saturnija
Mažoji saturnija (Saturnia pavonia) – saturnijų (Saturniidae) šeimos drugys. Drugių dydis – patinų 50-65 mm, patelių 65-80 mm. Skraido IV-V mėn. Patinėlių užpakaliniai sparnai gelsvai rudi ar oranžiniai, patelių – pilkšvi, priekinių sparnų viršūnė su gelsvai ruda dėme. Skersinės juostelės aiškios. Vikšrai aptinkami ant aviečių, erškėčių ir kitų krūmų. Žiemoja lėliukė.